Агенцијата за заштита на правото на слободен пристап до информациите од јавен карактер, врз основа на член 109 став 13 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од С.Г., поднесена против Боречка федерација на Република Северна Македонија, по предметот Барање за пристап до информации од јавен карактер, на 29.09.2025 година, го донесе следното

**Р Е Ш Е Н И Е**

1. Жалбата изјавена од С.Г. , поднесена против Боречка федерација на Република Северна Македонија, заведена во Агенцијата со бр. 08-445 на 12.09.2025 година, по предметот Барање за пристап до информации од јавен карактер **СЕ УВАЖУВА**.

2. **СЕ ЗАДОЛЖУВА** Имателот на информации да му ја достави на Барателот бараната информација, на начин и во форма наведени во Барањето.

3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

С.Г., како што е наведено во Жалбата, на 28.07.2025 година поднел Барање за пристап до информации од јавен карактер до Боречка федерација на Република Северна Македонија, со кое побарал по пошта или преку е-маил да му се достави препис од следните информации:

„ 1.Докази за обезбедени соодветни објекти (националните првенства во борење се одржуваат во соодветни спортски сали, договор за користење на содржините кои се наоѓаат во комплексот Спортски центар Борис Трајковски во Скопје Број 76/0203 од 30.05.2025 година).

2.Деловодник за работа на Собранието донесен 2018 година, потпишан од тогашниот претседател Б.В. Деловодникот да биде архивски заверен.

3.Записник од одржаното Собрание во 2018 година на кое е донесен Деловодник за работа на Собранието донесен 2018 година, потпишан од тогашниот претседател Б.В. .

4.Одлука за донесување на Деловодник за работа на Собранието донесен 2018 година, потпишан од тогашниот претседател Б.В. .

5.Доказ дека Деловодник за работа на Собранието донесен 2018 година, потпишан од тогашниот претседател Б.В. бил доставен до сите боречки клубови.

6.Доказ дека Деловодник за работа на Собранието донесен 2018 година, потпишан од тогашниот претседател Б.В. бил објавен на Веб страната на Боречка Федерација на Северна Македонија.

7.Доказ дека Одлука за донесување на Деловодник за работа на Собранието донесен 2018 година, потпишан од тогашниот претседател Б.В. била доставена до сите боречките клубови.

8.Доказ дека Одлука за донесување на Деловодник за работа на Собранието донесен 2018 година, потпишан од тогашниот претседател Б.В. била објавена на Веб страната на Боречка Федерација на Северна Македонија.

Образложение:

Во записник за извршен инспекциски надзор број 14-444/6 од 08.04.2022 година, составен од В.Е. , Советник инспектор за спорт, во врска со предмет бр. 14-2279/1 од 22.11.2021 година е наведено, цитирам:„Собранието работи врз основа на Деловодник за работа на Собранието донесен 2018 година, потпишан од тогашниот претседател Б.В. “.

Во записник број 14-444/6 од 08.04.2022 година е наведено дека, цитирам „БФРСМ тврди дека на својот сајт има објавено правилници и Статут, а поради одредени технички причини се случува понекогаш да не е можен пристап до него. На сајтот редовно се објавуваат активностите на федерацијата и се надополнуваат со нови информации,„“

На веб страната на Боречка Федерација на Северна Македонија (https://bfsm.mk/pravilnici/) не е објавен Деловодник за работа на Собранието донесен 2018 година, потпишан од тогашниот претседател Б.В., но истовремено нема објавено никаков Деловодник за работа на Собранието.

9.Одлука од надлежен орган на БК БЕЗБЕДНОСТ Скопје со која е наложено да се корегира Дипломата со освоено второ место и корегирано презимето на борачката на БК БЕЗБЕДНОСТ Скопје Е.И..

10.Известување проследено од страна на Боречка Федерација на Северна Македонија до БК БЕЗБЕДНОСТ Скопје во врска со точка 8 (осум) од овој допис.

11.Пропис на БФСМ во кој е утврдено постапка дека ваквата ситуација се решава на начин како што е наведено во предмет бр. 14-466/1 од 07.02.2020 година врска со се со ваквна вак

Во записник број 14-444/6 од 08.04.2022 година во врска со предмет бр. 14-466/1 од 07.02.2020 година е наведено цитирам „На борачката на БК БЕЗБЕДНОСТ од Скопје Е.И. и е корегирана Дипломата со освоено второ место и корегирано презимето и истата не се појавила во канцеларијата на БФСМ да ја подигне истата...“

12.Одлуки дека сите комисии се формирани од Управниот Одбор на Боречка Федерација на Северна Македонија и работат согласно донесените Правилници.

13.Доказ дека Одлуките со кои сите комисии биле формирани од страна на Управниот Одбор за биле доставени до сите боречки клубови.

14.Доказ дека Одлуките со кои сите комисии биле формирани од страна на Управниот Одбор на БФСМ биле објавени на Веб страната на Боречка Федерација на Северна Македонија.

15.Сите извештаи на сите комисии формирани од Управниот Одбор врз чија основа В.Е., Советник за спорт констатирал дека работат согласно Донесените Правилници.

16.Сите ПРАВИЛНИЦИ за работа на комисиите формирани од страна на Управниот Одбор на БФСМ.

17.Доказ дека сите ПРАВИЛНИЦИ за работа на комисиите формирани од страна на Управниот Одбор на БФСМ биле доставени до сите боречки клубови.

Образложение:

Во записник број 14-444/6 од 08.04.2022 година во врска со предмет бр. 14-925/3 од 10.08.2021 година е наведено цитирам „Сите комисии се формирани од Управниот Одбор и работат согласно донесените Правилници.“

18.Доказ дека сите ПРАВИЛНИЦИ за работа на комисиите формирани од страна на Управниот Одбор на БФСМ биле објавени на Веб страната на Боречка Федерација на Северна Македонија“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-445 на 18.08.2025 година.

Постапувајќи по предметната Жалба, Агенцијата за заштита на правото на слободен пристап до информациите од јавен карактер утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон. Од наведените причини Агенцијата донесе Решение бр.08-445 од 27.08.2025 година, со кое Жалбата ја уважи и му наложи на Имателот на информации да постапи по Барањето на Барателот согласно Законот за слободен пристап до информации од јавен карактер и за неговото постапување да ја извести Агенцијата во рок од 15 дена од денот на приемот на Решението.

На 12.09.2025 година барателот на информации до Агенцијата достави Жалба бр.08-423, во која наведува: „...имателот на информацијата...во законски определениот рок не постапил во врска со Решение архивирано во Агенцијата...со бр.08-445 од 27.08.2025 година, за таа цел ја поднесувам оваа жалба...“.

Агенцијата со електронски допис бр.08-445 од 15.09.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и останатите расположливи списи, истата **ја уважи и го задолжи Имателот на информации на Барателот да му ја достави бараната информација, на начин и во форма наведени во Барањето, во рок од 15 дена од денот на доставување на Решението**, поради следното:

По разгледувањето на Жалбата и списите во врска со предметот, Агенцијата констатира дека Имателот на информации, не го спровел Решението на Агенцијата бр.08-445 од 27.08.2025 година, односно не донел Решение со кое на Барателот ќе му ја достави бараната информација во целост, на начин и во форма наведени во Барањето.

Во конкретниот случај, Имателот на информации не одговори ниту на дописот на Агенцијата бр.08-445 од 15.09.2025 година и не се произнесе во врска со наводитете во Жалбата.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:**Против ова Решение странката може да поведе управен спор пред Управниот суд во рок од 30 дена.

**Директор**

**Пламенка Бојчева**